**DUNDAGAS NOVADA SPORTA SVĒTKI 2018**

**N O L I K U M S**

## Vieta un laiks

2018. gada 11. augusts, plkst.10.00

Dundaga, Mazās skolas sporta stadions

**Mērķis**

1. Veicināt veselīgu dzīvesveidu un nodarbošanos ar sportiskām aktivitātēm Dundagas novadā.
2. Popularizēt aktīvo atpūtu kā veselību stiprinošu, relaksējošu nodarbi visām vecuma grupām.
3. Noskaidrot sportiskāko komandu Dundagas novadā.

## Sacensību vadība

Sacensības organizē Dundagas novada pašvaldības iestāde “Kultūras pils”.

Sacensību galvenais tiesnesis: Ģirts Jānbergs

Sacensību sekretārs: Arvis Heniņš

## Sacensību dalībnieki:

* Dundagas novada uzņēmumos strādājošie un viņu ģimenes locekļi;
* Dundagas novada ciemu sastādītas komandas;
* Ģimeņu, draugu, domubiedru un citādi sastādītas komandas.

Da1ībnieku skaits komandā: ne mazāk kā 6 un ne vairāk kā 10 dalībnieki.

Katrā komandā jābūt: abu dzimumu pārstāvjiem; vismaz vienam senioram/ei (kungs 40+ vai dāma 40+) un vismaz vienam junioram (līdz 10.g. vecumam).

**Sacensību programma un noteikumi**

 9.00 - 9.45 Reģistrācija

10.00 - 10.30 Komandu parāde un Sporta svētku atklāšana

10.30 - 11.00 Dalībnieki tiek iepazīstināti ar noteikumiem pirmajām komandu sacensībām “Lielais Dundagas Piedzīvojums” un saņem sacensību materiālus.

11.00 - 14.00 “Lielais Dundagas Piedzīvojums” – piedzīvojumu sacensības, kurās iekļauti gan foto orientēšanās posmi, gan uzdevumi, kas pārbaudīs dalībnieku atjautību, fizisko sagatavotību un komandas saliedētību.

Šajās sacensībās piedalās un punktus kopā apmeklē visi komandas dalībnieki.

14.00 - 15.00 Pusdienas; gatavošanās tālākajām aktivitātēm.

15.00 - 17.30 Komandu un individuālās sacensības.

* “Alternatīvais volejbols” – komandu sacensības. Komandā 4 dalībnieki (abu dzimumu pārstāvji, no kuriem viens ir seniors/e) + 1 rezervists

Detalizēts apraksts sacensību dienā.

* “Krāsu medības” – komandu sacensības. Komandā 6 dalībnieki (abu dzimumu pārstāvji, no kuriem viens ir seniors/e un viens ir juniors/e)

Spēlē vienlaicīgi piedalās 2 komandas. Katra komanda 2 minūšu laikā cenšas atklāt pēc iespējas vairāk sev piešķirtās krāsas apļus no laukumā izvietotajiem.

* “Grozenis” – individuālās sacensības - metieni basketbola grozā.

Detalizēts apraksts sacensību dienā.

* “Pūtelis” – individuālās sacensības – uzdevums, kurā dalībniekam jāizmanto savu plaušu spēks.

Detalizēts apraksts sacensību dienā.

* “Reibonis” - individuālās sacensības – uzdevums, kurā dalībniekam jāizmanto koordinācija.

Detalizēts apraksts sacensību dienā.

* “Metenis” - individuālās sacensības – uzdevums, kurā dalībniekam jāizmanto gan koordinācija, gan precizitāte.

Detalizēts apraksts sacensību dienā.

* “Zini vai mini” - individuālās sacensības tikai junioriem– uzdevums, kurā dalībniekam jāizmanto sava atmiņa.

Detalizēts apraksts sacensību dienā.

* “Tālšāvējs” - individuālās sacensības tikai junioriem– uzdevums, kurā dalībniekam nepieciešama gan precizitāte, gan pacietība.

Detalizēts apraksts sacensību dienā.

* “Jautrais skrējiens” - individuālās sacensības tikai junioriem– uzdevums, kurā dalībniekam nepieciešamas dažādas prasmes.

Detalizēts apraksts sacensību dienā.

Individuālajās sacensībās komandu var pārstāvēt viens vai vairāki dalībnieki. Katrs dalībnieks uzdevumu drīkst atkārtot vairākas reizes. Kopvērtējumā tiek ieskaitīts labākais rezultāts no komandas.

17.30 – 18.00 “Bosu cīņas” un rezultātu apkopošana

18.00 Apbalvošana

## Sacensību vērtēšana

Komandu gala vērtējumā uzvarētājs tiek noteikts pēc visu sacensību (3 komandu sacensības un 7 individuālās sacensības) kopvērtējuma.

Komandu sacensībās punkti tiek piešķirti sekojoši: 1. vieta - 30 punkti, 2.v.- 24 p., 3.v.- 20 p., 4.v.- 18 p., 5.v.- 16 p., 6.v.- 14 p., 7.v.- 12 p., 8.v.-10 p., 9.v.- 8 p., 10.v.- 6 p., 11.v.- 4 p., 12 un pārējās komandas katra saņem 2 punktus.

Individuālajās sacensībās punkti tiek piešķirti sekojoši: 1.v.- 10 punkti, 2.v.-8 p., 3.v.-6 p., 4.v.-5 p., 5.v.-4 p., 6.v.-3 p., 7.v.-2 p., 8.v.-1 p., 9.v. – 2, 10.v. un pārējie saņem pa 1 punktam. Kopvērtējumā tiek ieskaitīts labākais rezultāts no komandas.

Ja divām komandām ir vienāds punktu skaits kopvērtējumā, tad uzvarētāji ir tie, kam ir vairāk augstākas vietas sacensībās.

## Apbalvošana

Pateicību par piedalīšanos saņem katra komanda.

Pirmo trīs vietu ieguvējas komandas tiek apbalvotas gan kopvērtējumā, gan katrā no komandu sacensībām - “Lielais Dundagas Piedzīvojums”, “Alternatīvais volejbols” un “Krāsu medības”.

Individuālajās sacensībās tiek apbalvoti pirmās vietas ieguvēji.

Katram sacensību dalībniekam – uzmundrinājuma balva.

## Pieteikumi

Pieteikšanās līdz 9.08. pie sporta organizatores Inetas Aulikas – tālr. 29297797; e-pasts: ineta.aulika@dundaga.lv.

# Īpašie nosacījumi

* Reģistrējoties sacensībām katras komandas kapteinis ar parakstu apliecina, ka komandas dalībnieki apņemas ievērot doto pasākuma nolikumu, sacensību rīkotāja norādījumus un vispārējos drošības noteikumus; katrs ir atbildīgs par savu veselības stāvokli un neiebilst pret sacensību laikā organizatoru uzņemto foto vai video materiālu izmantošanu pašvaldības masu saziņas avotos.
* Sacensību organizatori patur tiesības precizēt nolikumu pa sacensību veidiem līdz sacensību beigām.
* Komandām jābūt nodrošinātām ar pirmās palīdzības aptieciņām.